***การคัดแยกขยะ***

ในปัจจุบันปัญหาขยะเป็นปัญหาที่สำคัญเนื่องจากปริมาณขยะที่เกิดขึ้นในแต่ละวันมีจานวนมาก ถ้าหากมีประชากรเพิ่มขึ้นเรื่อยๆแต่มีมีแนวทางลดปริมาณขยะ อนาคตจะก่อให้เกิดปัญหาที่จะก่อผลกระทบในด้านต่างๆ ในชุมชนหรือองค์กรได้แก่

1.ชุมชนหรือองค์กรสกปรกเสียทัศนียภาพ

2.เป็นแหล่งเพาะเชื้อโรคเป็นแหล่งปนเปื้อนสารพิษแหล่งน้ำเน่าเสีย

3.ท่อระบายน้ำอุดตันอากาศเป็นพิษ

4.ขยะบางชนิดย่อยสลายยากเช่น โฟม พลาสติก

****

***สาเหตุที่เราทุกคน***

***ควรช่วยกันคัดแยกขยะ***

การรณรงค์ให้ประชาชนทุกคนช่วยกันคัดแยก

ขยะ เป็นแนวทางที่จะลดปริมาณและเกิดผลมหาศาล ดังนี้

1.สามารถลดปริมาณขยะลงได้

2.สามารถประหยัดงบประมาณลงได้

3.สามารถนำกลับมาใช้ใหม่

4.สามารถลดการใช้ทรัพยากรและพลังงาน

5.สามารถช่วยให้สิ่งแวดล้อมดีขึ้น

****

***แนวทางการนำไปใช้ประโยชน์***

โดยทั่วไปการแยกขยะที่เกิดขึ้นจากแหล่งการดำเนินการต่างๆ ไม่ว่าจะเป็นชุมชน โรงเรียน ตลาด และสถานที่อื่นๆ นั้นแยกได้เป็น 4 ประเภท

1.ขยะเศษอาหาร แยกเพื่อนำไปกำจัดโดยวิธีการทำปุ๋ยหมัก

2.ขยะที่ยังใช้ได้ หรือขยะรีไซเคิลแยกเพื่อนำกลับมาใช้ใหม่ ใช้ซ้ำ โดยนำกลับเข้าสู่กระบวนการนำกลับมาใช้ใหม่

3.ขยะอันตราย แยกเพื่อรวบรวมส่งกำจัดด้วยวิธีที่เหมาะสม อาจใช้ได้ทั้งวิธีการฝังกลบโดยวิธีพิเศษ และการเผาหลังจากวัสดุผ่านกระบวนการผลิต จะได้เป็นผลิตภัณฑ์ใหม่ จากนั้นจึงเข้าสู่ขั้นตอนการนำไปใช้ประโยชน์ต่อไป

4.ขยะอื่นที่ย่อยสลายยาก



***การมีส่วนร่วม***

***ในการแก้ปัญหา ขยะ ด้วย 3R***

เป็นวิธีง่ายๆ ในการคัดแยกขยะมูลฝอยโดยไม่ต้องมีกฎเกณฑ์ แต่เป็นการดำเนินการที่ต้องสร้างจิตสำนึกในการลดปริมาณและการคัดแยกขยะ โดย...เริ่มต้นที่ต้นทาง (ที่บ้าน)

***R1 Reduce***

การลดปริมาณขยะมูลฝอย คือการเลือกใช้สินค้า ที่ไม่ก่อให้เกิดขยะหรือเกิดน้อยที่สุดเช่น ใช้สินค้าที่ใช้ภาชนะรีไซเคิลได้ การใช้ถุงผ้าในการจับจ่ายสินค้า การใช้ปิ่นโตใส่อาหารแทนกล่องโฟม หรือถุง ใช้สินค้าชนิดเติม เลือกซื้อสินค้าที่ใช้บรรจุภัณฑ์น้อยชิ้น



***R2 Reuse***

การใช้ คือการนำสิ่งของ(ขยะ) ที่ต้องทิ้งกลับมาใช้ใหม่ในรูปแบบอื่น เช่น การนำขวดน้ำอัดลมมาปลูกต้นไม้ การนำกล่องเครื่องสำอางมาใช้ใส่ดินสอ อุปกรณ์เครื่องเขียน หรือการนำยางรถยนต์เก่ามาทำถังใส่ขยะ



***R3 Recycle***

การนำกลับมาใช้ใหม่ คือการนำเอาสิ่งของหรือวัสดุ(ขยะ)ที่จะทิ้ง ไปแปรรูปในกระบวนการอุตสาหกรรม เช่นการนำแก้วแตกไปหลอม แล้วนำกลับมาใช้ใหม่



***การคัดแยกขยะที่ต้นทาง***

***และการจัดการขยะ***



**โดยสำนักงานปลัด**

**องค์การบริหารส่วนตำบลนบพิตำ**



**องค์การบริหารส่วนตำบลนบพิตำ**

**อำเภอนบพิตำ จังหวัดนครศรีธรรมราช**

โทร ๐-7530-๗200

โทรสาร 0-7530 ๗200 www.Noppitam.go.th